[3] ગમે તેવી મુશ્કેલીથી ન ડરતાં આપણે આદર્શોને આંબવાની કોશિશમાં મંડ્યા રહેવું. અંગ્રેજી બીજીની ચોપડીમાં આવતી લ્યુસીની વાત હશે. પોતાના ધ્યેય સુધી પહોંચી ત્યાં લગી પોતાની કોશિશ તેણે કેવી ચાલુ રાખી હતી ! અને ડેમોસ્થિનિસની વાત યાદ કરો. તે બોલતાં તોતડાતો, પણ મોઢામાં કાંકરા રાખી નદીકાંઠે જઈ મોટેથી ભાષણ આપવાનો તે મહાવરો કરતો. આખરે મથતાં-મથતાં તે પોતાના જમાનાનો મહાન અને મશહૂર વક્તા બન્યો હતો.